Ferreiros, A Pobra do Brollón - Wikipedia

# Ferreiros, A Pobra do Brollón

### Na Galipedia, a wikipedia en galego.

Ferreiros (San Salvador) é unha parroquia da Pobra de Brollón anexa á parroquia da Ferreirúa na provincia de Lugo. Constitúen os seus lindes os termos parroquiais de Saa polo sur e leste, Veiga polo oeste e a súa parroquia matriz, A Ferreirúa polo norte. No ano 1991 contaba con 106 habitantes agrupados nas entidades do Campo, Cima de Vila, Fondo de Vila, Forgas, A Lama, O Souto e A Veneira de Roques, sendo a súa densidade media, para ó mesmo ano, de 12,2 hab./Km².

Igrexa de San Salvador de Ferreiros. Conserva restos románicos do século XII e partes do século XVII. O templo é de nave ábsida rectangular, porta con arco de medio punto que oculta o tímpano, cazorros xeométricos e ocultos con figuras. No interior conserva pinturas e murais que representan a Anunciación, que poden ser do século XV ou principios do XVI. Cofraría de san Brais, da que hai documentación dende o ano 1723 e as Confreirias do Santisimo, san Sebastián e santa Lucía.

As festas parroquiais celébranse en agosto na honra San Ociomo. Antigamente celebrábase tamén o San Brais o 3 de febreiro.

A primeira noticia documental que temos sobre esta parroquia data do 18 de abril de 1181 cando Elvira Fernández fai doazón dunha parte do mosteiro de Ferreiros á Orde Hospitalaria de San Xoán. Así mesmo, Martín Pérez, el Mosero, ofreceu á Igrexa de Santa María de Lugo e a o seu bispo o dereito de padroado que lle pertencía en San Salvador de Ferreiros, en compensación do sacrilexio que cometera ao violar a Igrexa de Lóuzara.

Traído desde "http://gl.wikipedia.org../../../f/e/r/Ferreiros%2C_A_Pobra_do_Broll%C3%B3n_055e.html"

Categoría: A Pobra do Brollón

##### Views

- Artigo
- Discusión
- Revisión actual

##### Procura